  Анжелика Тихонова корреспондент 24-тӥ инвожое Ижкарын Кузебай Герд нимо йӧскалык музейын «А давай поженимся…» адӟытон усьтӥськоз. Отын пӧртэм вакытысь сюан арбериосты, туспуктэмъёсты учкыны луоз. Со сярысь ужъюртлэн пресс-службаез ивортӥз. Адӟытон улсын Удмуртиысь калыкъёслэн 19-тӥ даур пумын но 20-тӥ даур кутсконын, совето но туала вакытэ кузпалъяськон сямъёсынызы но сюан йылолъёсынызы тодматозы. Куноос ЗАГС кылдэм сярысь, «Красная свадьба», Шуд дворец но комсомольской сюан сярысь тодозы.  Музейысь Ижкарын улӥсьёслэсь вашкала сюан дӥськутсэс, калык но туала бызён-кышнояськон костюмъёсты, вашкала зундэсъёсты, йыркерттэтъёсты но венчать карон сюсьтылъёсты, бутоньеркаосты но сюан бокалъёсты адӟыны луоз. Тросэз нырысьсэ тодматскозы 20-тӥ даур кутсконысь «Брачные обыски» нимаськись ужкагазъёсын. Озьы ик адӟытонын Ижкарысь Иван Бодалёв купечлэн нылызлэн пирдан ымусьтон сервизэз луоз.  Со сяна, пӧртэм вакытъёсысь сюанъёсысь тунсыко туспуктэмъёсты но возьматозы Адӟытон 19-тӥ гудырикошконозь ужалоз. Тодэ вайытом, Ижкарын Искусствоосъя элькун нылпи школалэн азбараз удмурт калыклэн дауркылъёсызлы сӥзем пу синпелетъёсын парк лэсьтӥзы.  Пу синпелетъёсын парк кылдӥз Искусствоосъя элькун нылпи школалэн азбараз Тегъёс: Лулчеберет Ижкар Музей Удмуртия адӟытон Йӧскалыкмузей  